На основу члана 27.став 5., члана 132. и члана 135. Закона о стечају (“Сл.гласник РС” бр. 104/2009, 99/2011 – др.закон, 71/2012 – одлука УС, 83/2014, 113/2017, 44/2018 и 95/2018) као и поглавља III  Националног стандарда бр. 5 о начину и поступку уновчења имовине стечајног дужника (“Сл.гласник РС” бр. 62/2018), стечајни управник стечајног дужника:

ДРУШТВО СА ОГРАНИЧЕНОМ ОДГОВОРНОШЋУ ВОЋЕПРОДУКТ БРУС - У СТЕЧАЈУ

ул. Ослободилачка б.б., 37220 БРУС

МБ: 06337503 ПИБ: 101139232

ОБЈАВЉУЈЕ ПОЗИВ ЗА ДОСТАВЉАЊЕ ПОНУДА

за

вршење услуга процене ликвидационе вредности целокупне имовине стечајног дужника и процене вредности стечајног дужника као правног лица.

За потребе утврђивања процене вредности у поступку продаје проценитељ ће користити следеће методе:

• Процене вредности имовине ликвидационим методом;

• Процену вредности правног лица;

Утврђивање процењене вредности врши се у складу са Међународним стандардима финансијског извештавања.

Проценитељ ће такође:

* израдити процену целисходности:продаје стечајног дужника као правног лица, продаје имовинске целине или продаје појединачне имовине стечајног дужника;
* Саставити и доставити правно мишљење у вези правног статуса имовине која је предмет процене на основу прибављене документације, све ближе описано у нацрту уговора;
* Утврдити учешће вредности процењене имовине на којој је конституисано разлучно право,у односу на процену вредности правног лица (изражено у процентима),

Понуда обавезно мора да садржи: рок у коме ће понуђач завршити процену, цену за пружену услугу уз навођење јасно одређеног износа на који понуда гласи и сагласност понуђача да ће се плаћање извршити када се код стечајног дужника стекну услови, референтну листу понуђача са извршеним проценама имовине у стечајном поступку и доказе о испуњености услова за обављање послова у вези процене – потребно је да понуђач или од њега ангажовано лице које процењује вредност непокретности поседује лиценцу за процену вредности непокретности.

Заинтересовани понуђачи, односно њихови овлашћени представници, могу добити детаљније информације за израду понуде, као и интегрални текст позива са свим предвиђеним условима путем електронске поште mannufaktura@gmail.com или на телефон 064.32 44 577.

Oдабир најбољег понуђача ће извршити Oдбор поверилаца у роковима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник.

 Затворене понуде за вршење услуга процене могу се доставити најкасније до 19.10.2020.године до 14 часова, понуде доставити на адресу канцеларије стечајног управника: Мирко Петровић Пр Стечајни управник, ул. Цара Душана бр. 20/4, 36000 Краљево, са назнаком ''ПОНУДА – процена вредности имовине **ВОЋЕПРОДУКТ ДОО БРУС - U STEČAJU -**  НЕ ОТВАРАТИ“**.**

Контакт особа: стечајни управник Мирко Петровић 064/ 3244577, е-mail:mannufaktura@gmail.com